Official Journal L 219 , 07/08/1998 P. 0026 - 0037



Minuti miftehma 1. Matul il-kors tan-negozjati tal-Ftehim deskritt fil-paragrafu 8 bil-għan li jkun żviluppat qafas komuni sabiex ikun deskritt u evalwat il-progress irreġistrat fl-użu ta' nases u metodi ta' nsib bla moħqrija, ir-Rappreżentati tal-Komunità Ewropea u ta' l-Istati Uniti ta' l-Amerika jirrikonoxxu li intlaħaq il-qbil li ġej: 2. Il-Komunità Ewropea u l-Istati Uniti ta' l-Amerika itennu illi l-Istandards annessi ma' dan il-Qbil jipprovdu tali qafas komuni kif ukoll il-bażi għall-koperazjoni lejn l-iżvilupp u l-implimentazzjoni kontinwa ta' dawn l-Istandards mill-awtoritajiet kompetenti. 3. Filwaqt illi l-Istati Uniti tissottolinea illi m'għandhiex l-intenzjoni illi tbiddel it-tqassim ta' l-awtorità dwar il-mod kif l-użu tan-nases jew metodi ta' nsib għandhom ikunu regolati, tapprova l-Istandards annessi dwar l-insib bla moħqrija ta' ċertu mammiferi terrestri jew semi-akkwatiċi fis-sens illi jipprovdu qafas komuni sabiex ikunu implimentati mill-awtoritajiet kompetenti. 4. Il-Komunità Ewropea u l-Istati Uniti ta' l-Amerika jixtiequ jħeġġu u jappoġġjaw programmi ta' riċerka, żvilupp, kontroll u taħriġ imtella' mill-awtoritajiet rispettivi tagħhom sabiex jirrpomwovu l-użu u l-applikazzjoni tan-nases jew metodi ta' nsib għal trattament bla moħqrija ta' tali mammiferi. Huma jirrikonoxxu l-ħtieġa li l-Istandards annessi ma' dan il-qbil ikunu re-eżaminati u aġġornati hekk kif l-informazzjoni u data teknika u xjentifika bażati fuq tali programmi tkun disponibbli. 5. Il-Komunità Ewropea u l-Istati Uniti ta' l-Amerika jixtiequ wkoll iħeġġu l-awtoritajie t kompetenti sabiex jikkontrollaw u jirrapportaw il-progress versu l-implimentazzjoni ta' l-Istandards annessi ma' dan il-qbil. 6. Il-Komunità Ewropea u l-Istati Uniti ta' l-Amerika jirrikonoxxu illi xejn f'dan il-qbil ma huwa sejjer jaffettwa id-drittijiet u obbligazzjonijiet li joħorġu mill-Ftehim ta' Marrakesh li jistabbilixxi l-Għaqda Dinjija tal-Kummerċ. 7. Il-Komunità Ewropea u l-Istati Uniti ta' l-Amerika għandhom l-intenzjoni li jikkonsultaw ma' xulxin, fuq talba ta' wieħed jew l-iehor, dwar kwalsiasi kwistjoni li tikkonċerna dan il-qbil jew l-Istandards annessi bil-ħsieb li tinstab soluzzjoni aċċettabbli reċiproka. 8. Kull fejn tintuża l-kelma "il-Ftehim" fl-Istandards annessi, hu mifhum li tfisser il-Ftehim dwar Standards dwar l-Insib bla moħqrija bejn il-Kanada, il-Komunità Ewropea u l-Federazzjoni Russa. Magħmul fi Brussel fit-tmintax ta' Diċembru 1997, kopja doppja fil-lingwa Ingliża. Għall-Komunità Ewropea +++++ TIFF +++++ Għall-Istati Uniti ta' l-Amerika +++++ TIFF +++++ -------------------------------------------------- ANNESS L-ISTANDARDS DWAR L-INSIB BLA MOĦQRIJA TA' ĊERTU MAMMIFERI TERRESTRI U SEMI-AKKWATIĊI PART I: L-EWWEL PARTI: L-ISTANDARDS 1. GĦANIJIET, PRINĊIPJI U KUNSIDERAZZJONIJIET ĠENERALI TAL-ISTANDARDS 1.1. Għanijiet L-għan ta' l-Istandards huwa li jkun assikurat livell tajjeb ta' trattament ta' l-annimali maqbuda u sabiex dan it-trattament jitjieb. 1.2. Prinċipji 1.2.1. Sabiex ikun stabbilit jekk il-metodu ta' nsib huwiex bla moħqrija, għandha tkun eżaminata l-kondizzjoni ta' l-annimal. 1.2.2. Il-prinċipju sabiex ikun deċiż jekk il-metodu ta' nsib huwiex bla moħqrija għandu jirrifletti ir-rekwiżiti fit-taqsima 2 u 3. 1.2.3. L-istandards huma stabbiliti fuq il-prinċipju li n-nases huma selettivi, effiċjenti u konformi mar-rekwiżiti rilevanti għas-sigurtà tal-bniedem ta' kull waħda mill-Partijiet. 1.3. Konsiderazzjonijiet Ġenerali 1.3.1. Huwa meqjus li jkun hemm trattament xieraq ta' l-annimali meta tkun meqjusa l-kapaċità, id-diffikultà jew inkapaċità sabiex dawn jaddattaw għall-ambjent. Peress illi kull annimal juża metodi differenti sabiex jaddatta għall-ambjent, għandhom ikunu utilzzati metodi varji sabiex ikun eżaminat it-trattament xieraq. Indikaturi tat-trattament xieraq ta' annimali maqbuda huma dawk relattivi għall-fisjoloġija, għall-feriti u għall-komportament. Peress illi wħud minn dawn l-indikaturi ma ġewx studjati għal diversi speċji, huwa neċessarju li jsir iżjed studju xjentifku sabiex ikunu stabbiliti it-thresholds taħt dawn l-istandards, kif inhu xieraq. Għalkemm it-trattament xieraq jista' jvarja b'mod estensiv, il-kelma "bla moħqrija" hija applikata biss għall-metodi ta' nsib fejn it-trattament xieraq ta' l-annimali huwa miżmum f'livell xieraq, għalkemm huwa rikonoxxut illi f'ċerti sitwazzjonijiet li jikkonċernaw nases li jwasslu għall-mewt, jista' jkun hemm perjodu ta' żmien qasir fejn il-livell ta' trattament xieraq jista' jkun fqir. 1.3.2. It-thresholds stabbiliti mill-istandards ghaċ-certifikazzjoni tan-nases jinkludu: (a) għan-nases li jwasslu għall-immobbilizzazzjoni: il-livell lil hinn minn dak fejn it-trattament xieraq ta' l-annimal maqbud huwa meqjus bħala wieħed fqir; u (b) għan-nases li jwasslu għall-mewt: iż-żmien ta' inkoxxjenza u insensibilità u tiżmim ta' dan l-istat sal-mewt ta' l-annimal. 1.3.3. Minkejja illi l-metodi ta' nsib għandhom jirrispettaw ir-rekwiżiti ta' taqsima 2.4 u 3.4, għandu jkompli jitjieb il-mod kif in-nases ikunu proġettati u rrealizzati b'mod partikolari: (a) billi jitjieb it-trattament xieraq ta' l-annimali maqbuda f'nases li jwasslu għall-immobbilizzazzjoni matul il-perjodu li huma jkunu mmobbilizzati; (b) sabiex tkun ipprovokata b'ritmu mgħaġġel l-inkoxxenza u l-insensibilità ta' annimali maqbuda f'nases li jwasslu għall-mewt; u (c) jitnaqqas il-qbid ta' annimali li huma differenti minn dawk li għalihom kienet immirata n-nassa. 2. IR-REKWIŻITI TAL-METODI TA' NSIB 2.1. Definizzjoni Metodi ta' nsib li jimmobbillizzaw' tfisser nases proġettati u rrealizzati li ma joqtlux l-annimal maqbud, iżda li jillimitawlu l-movimenti tiegħu tant illi l-bniedem ikun jista' jagħmel kuntatt direttament miegħu. 2.2. Parametri 2.2.1. Fl-evalwazzjoni jekk metodu ta' nsib li jwassal għall-immobbillizzazzjoni jissoddisfax dawn l-istandards, irid ikun evalwat it-trattament xieraq ta' l-annimal maqbud. 2.2.2. Il-parametri għandhom jinkludu indikaturi relattivi għall-komportament u għall-feriti mniżżla f'paragrafi 2.3.1 u 2.3.2. 2.2.3. Għal kull wieħed minn dawk il-parametri, għandha tkun evalwata l-importanza tar-risposti miksuba. 2.3. Indikaturi 2.3.1. Indikaturi relattivi ghall-komporament rikonoxxuti bħala indikaturi ta' trattament xieraq li huma insuffiċjenti għall-annimali selvaġġi maqbuda huma: (a) gdim li jwassal ghall-awto-mutilazzjoni; (b) immobbilità eċċessiva u indifferenza. 2.3.2. Feriti rikonoxxuti bħala indikaturi ta' trattament xieraq li huma insuffiċjenti għall-annimali selvaġġi maqbuda huma (a) ksur; (b) tfekkika ta' artikolazzjoni maġenb il-karpu jew it-tarsus; (c) il-qtugħ ta' għerq jew ligament; (d) barxa gravi fil-perjostju; (e) emorraġija esterna serja jew emorraġija ta' kavità interna; (f) taħsir serju tal-muskolu skeletriku; (g) l-iskemija tar-riġlejn; (h) ksur ta' sinna permanenti li tħalli il-parti mħassra tas-sinna mikxufa; (i) feriti fl-għajnejn inkluż it-tiċrit tal-laħam fil-kornea; (j) danni lill-mudullun; (k) ħsara kbira lill-organi interni; (l) deġenerazzjoni mijokardjali; (m) amputazzjoni; (n) mewt. 2.4. It-thresholds Metodu ta' nsib li jwassal għall-immobbilizzazzjoni jissoddisfa l-istandards jekk: (a) in-numru ta' eżemplari ta' l-istess speċji immirata, minn fejn id-data nkisbet huwa għall-inqas 20; u (b) ta' l-inqas 80 fil-mija ta' dawn l-annimali ma juru l-ebda sinjal relattiv għall-indikaturi mniżżla f'paragrafi 2.3.1 u 2.3.2. 3. IR-REKWIŻITI GĦALL-METODI TA' NSIB LI JWASSLU GĦALL-MEWT 3.1. Definizzjoni "Metodi ta' nsib li jwasslu għall-mewt" tfisser nases ipproġġetati u rrealizzati bl-iskop li joqtlu annimal maqbud li jappartjeni ghal speċi mmirata. 3.2. Parameteri 3.2.1. Jinħtieg li jkun determinat iż-żmien li fih l-annimal ikun inkonxju u insensibbli kaġun ta' teknika ta' nsib li twassal għall-mewt u jinħtieg li tkun eżaminata sakemm tkun ivverifikata l-mewt (fi kliem ieħor, sakemm il-funzjoni tal-qalb tieqaf irreversibbilment). 3.2.2. L-inkoxxjenza u l-insensibilità għandhom ikunu kkontrollati billi jkunu vverifikati ir-riflessi tal-kornea u tal-palpebra jew kwalsiasi parametru ieħor li jkun ġie ppruvat xjentifikament [1]. 3.3. Indikaturi u limitazzjoni ta' żmien Il-limitazzjoni ta' żmien għat-telf tar-riflessi tal-kornea u tal-palpebra | Speċi: | 45 sekonda | Mustela erminea | 120 sekonda | Martes americana Martes zibellina Martes martes | 300 sekonda | kull speci ohra stabbilita fil-paragrafu 4.1. | 3.4. It-thresholds Metodi ta' nsib li jwasslu għall-mewt jissodisfaw l-istandards jekk: (a) in-numru ta' eżemplari ta' l-istess speċi immirata minn fejn ġiet miksuba id-data huma għall-inqas 12; u (b) għall-inqas 80 fil-mija ta' dawn l-annimali huma inkonxji u insensibbli fiż-żmien stipulat, u jibqgħu f'dan l-istat sal-mewt. PARTI II: LISTA TA' L-ISPEĊI U L-PROGRAMM TA' IMPLIMENTAZZJONI 4. IL-LISTA TA' L-ISPEĊI MSEMMIJA F'L-ARTIKOLU 3 TAL-FTEHIM U L-PROGRAMM TA' IMPLIMENTAZZJONI 4.1. Lista ta' Speċi L-istandards japplikaw għall-ispeċi li ġejjin: Isem Komuni: | Speċi: | Coyote | Canis latrans | Lupu | Canis lupus | Kastru (ta' l-Amerika ta' Fuq) | Castor canadensis | Kastru (ta' l-Ewropa) | Castor fiber | Linċi żghir | Felis rufus | Lontra (ta' l-Amerika ta' Fuq) | Lutra canadensis | Lontra (ta' l-Ewropa) | Lutra lutra | Linċi (ta' l-Amerika ta' Fuq) | Lynx canadensis | Linċi (ta' l-Ewropa) | Lynx lynx | Martera | Martes americana | Annimal li jistad il-ħut | Martes pennanti | Żibellin | Martes zibellina | Pine Marten | Martes martes | Baġer (ta' l-Ewropa) | Meles meles | Ermellin | Mustela erminea | Rakkun | Nyctereutes procyonoides | Muskrat | Ondatra zibethicus | Rakkun | Procyon lotor | Baġer (ta' l-Amerika ta' Fuq) | Taxidea taxus | Jekk jinħas il-bżonn jistgħu jiżdiedu speċi oħra fil-futur. 4.2. Il-programm ta' iplimentazzjoni [3] 4.2.1. Il-metodi ta' nsib huma ppruvati sabiex ikun stabbilit illi huma konformi ma' dawn il-kriterji mill-awtoritajiet kompetenti fi żmien: (a) minn tlieta sa ħames snin wara d-dħul fis-seħħ tal-Ftehim għall-dawk il-metodi ta' nsib li jwasslu għall-immobbilizzazzjoni skond il-prijorità fil-materja ta' prova u l-faċilitajiet disponibbli għall-provi; u (b) ħames snin wara d-dħul fis-seħħ tal-Ftehim għall-dawk il-metodi ta' nsib li jwasslu għall-mewt. 4.2.2. Fi żmien tlett snin wara l-egħluq tal-perjodu msemmi fl-Artikolu 4.2.1., l-użu ta' nases li ma jikkonformawx ma dawn l-istandards għandhom jispiċċaw gradatament mill-awtoritajiet kompetenti rispettivi. 4.2.3. Minkejja d-disposizzjonijiet tal-paragrafu 4.2.2, jekk l-awtorità kompetenti tistabbilixxi illi r-riżultati ta' l-eżamijiet li jkunu saru ma jsostnux il-konformità tan-nases mal-istandards għall-ispeċi speċifiċi jew taħt kondizzjonijiet ambjentali speċifiċi, l-awtorità kompetenti tista' tkompli tippermetti l-użu proviżorju tan-nases sakemm ir-riċerka tidentifika nases oħra. F'dawn il-każijiet, il-Komunità Ewropea u l-Istati Uniti għandhom jinnotifikaw lil xulxin minn qabel dwar it-tipi ta' nases proviżorji li għandhom ikunu awtorizzati u l-istat tal-programm ta' riċerka. F'każijiet fejn japplika dan il-paragrafu għall-insib fl-Istati Uniti, l-awtoritajiet kompetenti ta' l-Istati Uniti għandhom jgħaddu din l-informazzjoni lill-Gvern ta' l-Istati Uniti sabiex l-istess jgħadduha lill-Komunità Ewropea. 4.2.4. Flimkien mal-paragrafu 4.2.3. u minkejja d-disposizzjonijiet tal-paragrafu 4.2.2.. jistgħu jingħataw derogi mill-awtoritajiet kompetenti, skond il-każ, li jkunu konsistenti ma' l-għan ta' l-istandards, għal ħtiġijiet li ġejjin: (a) l-interessi tas-saħħa pubblika u s-sigurtà; (b) il-protezzjoni ta' proprjetà pubblika u privata; (c) l-iskopijiet tar-riċerka, edukazzjoni u l-protezzjoni ta' l-ambjent, inkluż it-tgħammir mill-ġdid bin-nies, l-introduzzjoni mill-ġdid, it-trobbija u l-protezzjoni tal-flora u fawna; (d) l-użu ta' nases tradizzjonali ta' l-injam essenzjali sabiex ikun protett il-patrimonju kulturali tal-komunità indiġena. Meta jkun implimentat dan il-paragrafu, il-Komunità Ewropea u l-Istati Uniti għandhom jinnotifikaw bil-miktub id-derogi li ngħataw flimkien mal-motivi u l-kondizzjonijiet tagħhom. Fil-każ ta' l-Istati Uniti, l-awtoritajiet kompetenti għandhom jagħtu in-notifika msemmija lill-Gvern ta' l-Istati Uniti sabiex tiġi mgħoddija lill-Komunità Ewropea flimkien mal-motivi u l-kondizzjonijiet. 4.2.5. Il-konsultazzjonijiet dwar il-kwistjonijiet imsemmija fil-paragrafu 4.2.3. u 4.2.4. għandhom isiru skond paragrafu 7 tal-Verbal li dwarha kien hemm qbil fuq talba tal-Komunità Ewropea jew ta' l-Istati Uniti ta' l-Amerika. PARTI III: LINJI TA' GWIDA 5. LINJI TA' GWIDA GĦALL-PROVI TA' NASES U GĦAR-RIĊERKA DWAR ŻVILUPPI FIL-METODI TA' NSIB Sabiex tkun assikurata l-eżatezza u l-kredibilità, u sabiex ikun ippruvat illi l-metodi ta' nsib jissodisfaw ir-rekwiżiti msemmija fl-istandards, l-istudju relattiv għall-provi tal-metodi ta' nsib għandhom isegwu l-prinċipji ġenerali tal-pratiki. Fil-każ illi l-proċeduri segwiti fil-provi huma stabbiliti taħt l-istruttura ta' l-ISO, l-Organizzazzjoni Internazzjonali għall-Istandardizzazzjoni, u tali proċeduri huma rilevanti sabiex il-konformità tal-metodi ta' nsib ma' uħud jew ir-rekwiżiti kollha tal-Istandards ikun jista' jiġi evalwat, għandhom jintużaw il-proċeduri ta' l-ISO skond il-każ. 5.1. Linji ta' gwida Ġenerali 5.1.1. Il-provi għandhom jitħejjew skond protokolli ta' studju komprensiv. 5.1.2. Il-funzjoni tal-mekaniżmu ta' nsib għandu jkun ippruvat. 5.1.3. In-nases għandhom ikunu ppruvati fil-post sabiex tkun evalwata s-selettività tagħhom. Din il-prova tista' ssir ukoll sabiex tinġabar id-data dwar l-effiċjenza fil-metodu ta' nsib u s-sigurtà ta' min qiegħed jonsob. 5.1.4. In-nases li jwasslu għall-immobbilizzazzjoni għandhom ikunu ppruvati ġo magħlaq, b'mod partikolari sabiex ikunu evalwati il-parametri relatati għall-komportament tagħhom kif ukoll dawk għall-fisjoloġija. In-nases li jwasslu għall-mewt għandhom ikunu ppruvati ġo magħlaq, b'mod partikolari sabiex l-inkonxju jkun identifikat. 5.1.5. Meta jkunu ppruvati ġo egħlieqi, in-nases għandhom ikunu kkontrollati kuljum. 5.1.6. L-effikaċja tan-nases li jwasslu għall-mewt, in kwantu għall-kapaċità tagħhom sabiex jirrendu l-annimal immirat inkonxju u joqtluħ, għandhom ikunu ppruvati fuq annimali konxji u li huma kapaċi jiċċaqalqu skond il-miżuri meħudin fil-laboratorju, ġo magħlaq jew ġo egħlieqi. Għandha tkun evalwata il-kapaċita tan-nassa li tolqot l-annimal fil-partijiet vitali. 5.1.7. L-ordni tal-proċeduri tal-provi jistgħu jvarjaw sabiex tkun assikurata il-valutazzjoni l-iktar effikaċja tan-nases imsemmijin. 5.1.8. In-nases ma għandhomx jesponu l-operatur għall-riskju akbar minn dak li jittieħed taħt kondizzjonijiet normali. 5.1.9. Meta n-nases ikun ppruvati, għandhom jittieħdu miżuri wiesgħa. Il-provi fl-egħlieqi għandhom jikkomprendu studju fuq l-effetti ta' l-insib kemm għall-speċi mmirata kif ukoll għal dawk li mhumiex. 5.2. Il-karatteristiċi ta' l-istudju 5.2.1. In-nassa għandha tkun mqiegħda skond l-istruzzjonijiet mogħtija għall-istess mill-fabbrikanti jew persuni oħra, fl-aħjar mod possibbli. 5.2.2. Għall-provi ġo magħlaq għandu jintuża magħlaq li joffri ambjent adattat għall-ispeċi ta' annimali mmirati sabiex ikunu jistgħu jiċċaqalqu, jinħbew u juru komporatament normali. Għandu jkun possibbli li n-nases ikunu mqiegħda u l-annimali maqbuda jistgħu jkunu osservati. In-nassa għandha titqiegħed b'tali mod sabiex ikun jista' jiġi reġistrat kemm permezz ta' vidjo kif ukoll ta' l-awdjo tal-qabda. 5.2.3. Ghall-provi fl-egħlieqi għandhom jintgħażlu siti li huma rappreżentattivi ta' dawk li jistgħu jintużaw fil-prattika. Peress illi l-għażla tan-nassa kif ukoll l-effetti negattivi li jista' jkollha fuq l-ispeċi li mhumiex immirati huma raġunijiet importanti għall-provi fl-egħlieqi, is-siti għal tali tip ta' prova għandhom jingħażlu f'habitat different fejn x'aktarx ikun hemm il-preżenza ta' l-ispeċi li mhumiex immirati. Għandhom jittieħdu ritratti ta' kull nassa u l-mod kif inhi mqiegħda kif ukoll ta' l-ambjent in ġenerali. In-numru ta' identifikazzjoni tan-nassa għandu jidher fuq ir-ritratt kemm qabel kif ukoll wara l-użu. 5.3 Il-persunal li għandu jkun utillizzat għal-istudju 5.3.1. Il-persunal li għandu jkun utilizzat fil-provi għandu jkun kwalifikat u mħareġ. 5.3.2. Fost il-persunal li sejjer jagħmel il-provi, għandu jkun hemm għall-inqas persuna waħda esperta fl-użu tan-nases, kif ukoll kapaċi li taqbad annimali utilizzati fil-prova u għall-inqas persuna waħda esperta f'kull metodu fejn huwa evalwat it-trattament xieraq għan-nases li jwasslu għall-immobbilizzazzjoni u l-metodi fejn huwa evalwat l-inkonxju għan-nases li jwasslu għall-mewt. Per eżempju, l-evalwazzjoni ta' reazzjoni komportamentali għall-qbid u l-avverżjoni ghanda ssir minn persona mħarrġa f'dan il-kamp u li hija familjari ma' l-interpretazzjoni ta' din id-data. 5.4. Annimali illi huma utilizzati fil-prova ta' qbid 5.4.1 L-annimali utilizzati għal prova li sejra sseħħ ġo magħlaq għandhom ikunu b'saħħithom u rappreżentattivi ta' dawk l-annimali selvaġġi li x'aktarx jinqabdu. L-annimali utilizzati ma għandhomx ikollhom esperjenza tan--nassa li qiegħda tkun ippruvata. 5.4.2 Qabel il-prova, l-annimali għandhom ikunu mqiegħda ġo post taħt kondizzjonijiet xierqa u mitmugħa ikel u ilma. L-annimali ma għandhomx jkunu mqiegħda ġo post b'mod illi jista' jirriżulta fi trattament li mhuwiex xieraq. 5.4.3. L-annimali għandhom jiffamiljarizzaw ruħhom mal-magħlaq qabel ma ssir il-prova. 5.5. Osservazzjonijiet 5.5.1. Komportament 5.5.1.1 L-osservazzjonijiet komportamentali għandhom isiru minn persuna li tkun mħarrġa f'dan il-qasam, b'mod partikolari fil-kamp tal-etoloġija ta' l-ispeċi. 5.5.1.2. L-avverżjoni tista' tkun evalwata billi l-annimal ikun maqbud f'kondizzjonijiet li faċilment jistgħu jkunu mgħarrfa u l-annimal jerġa' jiġi espost għan-nassa f'kondizzjonijiet xierqa u l-komportament tiegħu ikun evalwat. 5.5.1.3. Għandha tingħata attenzjoni xierqa meta ssir id-distinzjoni bejn ir-reazzjoni għall-istimuli oħra mir-reazzjoni għan-nassa jew għas-sitwazzjoni partikolari. 5.5.2. Fisjoloġija 5.5.2.1. Uħud mill-annimali għandhom ikunu sottoposti għall-kontrolli telemetriċi (per eżempju, sabiex tkun irreġistrata il-frekwenza tal-qalb, il-frekwenza respiratorja) qabel ma jsiru l-ezamijiet. Il-kontroll għandu jsir minn qabel ma' jinqabad l-annimal sabiex ikun hemm biżżejjed żmien sabiex l-annimal jirkupra minn xi distrubi pprovokati minn dawn il-kontrolli. 5.5.2.2. Għandhom jittieħdu l-prekawzjonijiet kollha sabiex jitnaqqsu osservazzjonijiet u parametri li mhumiex adegwati jew li huma preġudikati, b'mod speċjali dawk dovuti għall-interferenzi tal-bniedem fiż-żmien li kienu qegħdin isiru l-kampjuni. 5.5.2.3. Meta qegħdin jitħejjew il-kampjuni bioloġiċi (per eżempju tad-demm, awrina jew tar-rieq), għandhom isiru f'distanza ta' żmien mill-qabda u fil-kuntest tal-konsiderazzjonijiet relattivi għad-dipendenza tal-parametri taż-żmien. Għandhom ikunu miġbura data tal-kontroll meħuda minn annimali miżmuma f'kondizzjonijiet tajba u għall-attivitajiet differenti, data ta' linja bażi qabel ma sseħħ il-qabda, u xi data oħra wara li jseħħu stimulazzjonijiet eċċessivi (per eżempju, prova b'ormon adrenokortikotrofiku). 5.5.2.4. Kull kampjun bioloġiku għandu jittieħed u jinżamm bl-aħjar mod possibbli sabiex tkun assikurata l-preservazzjoni tagħhom qabel ma ssir l-analiżi. 5.5.2.5. Il-metodi analitiċi utilizzati għandhom isiru validi. 5.5.2.6. Għal dawk in-nases li jwasslu għall-mewt, l-eżamijiet newroloġiċi bl-użu tar-riflessi (per eżempju, permezz ta' l-uġigħ jew l-għajnejn) flimkien mal-qies ta' EEG u/jew VER jew SER, għandhom isiru minn espert, sabiex tkun provduta l-informazzjoni relevanti għall-inkonoxxenza ta' l-annimali jew l-effikaċja tat-teknika tal-qtil. 5.5.2.7. Meta l-annimali huma fi stat ta' inkonoxxenza jew insensibbilità fil-perjodu ta' żmien deskritt fil-Protokoll tal-prova, dawn għandhom jinqatlu b'mod xieraq. 5.5.3. Feriti u patoloġiji 5.5.3.1. Kull annimal utilizzat għall-provi għandu jkun eżaminat bir-reqqa sabiex ikun stabbilit jekk sofriex xi ġrieħi. Għandu jsir eżami radjografiku sabiex tkun konfermata il-possibbilità ta' ksur. 5.5.3.2. Għandhom isiru aktar eżamijiet patoloġiċi dettaljati ta' annimali mejtin. L-awtopsja għandha ssir minn veterinarju espert, skond il-prattika fl-awtopsja veterinarja li hija normalment aċċettata. 5.5.3.3. L-organi jew/u r-reġjuni affettwati għandhom ikunu ppruvati b'mod macroskopiku u jekk hemm bżonn, b'mod istoloġiku. 5.6. Rapport 5.6.1. Ir-rapport dwar l-istudju għandu jinkludi kull informazzjoni relevanti dwar il-proġettazzjoni, il-materjal u l-metodi, u r-riżultati ta' l-esperiment b'mod partikolari: (a) id-deskrizzjoni teknika tad-disinn tan-nassa li jinkludi il-materjal li ntuża għall kostruzzjoni; (b) l-istruzzjonijiet dwar l-użu tal-fabbrikant; (c) id-deskrizzjoni taċ-ċirkostanzi tal-prova; (d) il-kondizzjonijiet meteoroloġiċi, b'mod partikolari, it-temperatura u l-għoli tas-silġ; (e) il-persunal utilizzat għall-provi; (f) in-numru ta' annimali u n-nases ippruvati; (g) in-numru totali ta' l-annimali mmirati u dawk li mhumiex ta' kull speċi, u l-abbondanza relattiva tagħhom spjegati bħala rari, komuni jew abbondanti f'dik iż-żona; (h) l-għażla; (i) id-dettalji relattiv għal kull prova li jindikaw li n-nassa kienet attiva u weġgħet animal li ma nqabadx; (j) osservazzjonijiet dwar il-komportament; (k) valuri relattivi għal kull parametru fisjoloġiku mkejjel u metodoloġiji oħra; (l) deskrizzjoni tad-danni u awtopsji; (m) iż-żmien sakemm intilef barra minn sensiħ u l-insensibbilita; u (n) analiżi statistiċi. [1] Fil-każijiet fejn huwa meħtieġ li jsiru aktar provi sabiex ikun stabbilit hekk il-metodu ta' nsib kienx jirrispetta l-istandards, jistgħu isiru provi "electro-encephalogram" (EEG), dawk tar-reazzjoni visiva mqanqla (VER) u tar-reazzjoni awditiva mqanqla (SER). [3] Authority to regulate traps and trapping methods for the taking in the United States of the specified terrestrial or semi-aquatic mammals resides primarily in the state and tribal authorities. -------------------------------------------------- Ittra l-Annessa Brussel, 18 ta' Diċembru 1997. Għażiż…, Bħal ma taf sew, rappreżentanti tal-Komunità Ewropea u l-Istati Uniti ta' l-Amerika llum iffirmaw Verbal relatat għall-Istandards dwar l-insib bla moħqrija.. Fil-kuntest tal-Verbal, għandi pjaċir ninfurmak bis-segwenti: Kif jirriżulta mill-Verbal, fl-Istati Uniti, l-awtorita li tirregola n-nases u l-metodi ta' nsib tal-mammiferi terrestri u dawk semi-akwatiċi tinsab fl-awtoritajiet Statali u dawk tribali. Kif jirriżulta mid-diskussjonijiet dwar dawn il-kwistjonijiet, rappreżentanti ta' l-awtoritajiet kompetenti fl-Istati Uniti ddikkjaraw li saħħew l-isforzi tagħhom sabiex jiddentifikaw aktar nases bla moħqrija u inizjattiva li tinvolvi l-ħamsin Stat, flimkien ma numru ta' aġenziji Federali, bdiet tiddefinixxi prinċipji dwar l-aħjar mod kif in-nases u l-metodi ta' nsib għandhom ikunu amministrati. L-aħjar prattika ta' amministrazzjoni tinvolvi dik il-prattika li hija identifikata bħala l-aktar mod effettiv u prattikabbli (teknikament, ekonomikament u soċjalment) sabiex jonqsu jew ifixxklu problemi konnessi ma xi attività. Rappreżentanti tal-awtoritajiet kompetenti ta' l-Istati Uniti ta' l-Amerika ddikjaraw illi l-prinċipji dwar l-aħjar mod kif in-nases u l-metodi ta' nsib għandhom ikunu amministrati għandhom ikunu bbażati fuq l-aħħar informazzjoni u data kemm teknika kif ukoll xjentifika rrakkomanda. Rappreżentanti ta' l-awtoritajiet kompetenti ta' l-Istati Uniti ddikjaraw illi l-prinċipji dwar in-nases u l-metodi ta' nsib fl-Istati Uniti sejrin ikunu bbażati fuq l-Istandards l-Annessi mal-Verbal. Għandi l-pjaċir partikolari ninfurmak illi l-programm li qegħdin iħejju l-awtoritajiet kompetenti ta' l-Istati Uniti mhuwiex limitat għad-dsatax-il-speċi elenkati fl-Istandards annessi mal-Verbal, iżda qiegħed jiġi applikat ukoll għall-għaxar speċi oħra ta' annimali bil-fer u li huma maqbuda fl-Istati Uniti għal skopijiet kummerċjali. Dawn l-ispeċi huma l-"mink", il-volpi, il-volpi griż, il-volpi polari, il-volpi veloċi, in-"nutria", l-opossum, l-iskunk, il-"bassarisk" u l-"wolverine". Dan huwa pass ieħor importanti meħud mill-awtoritajiet kompetenti fl-Istati Uniti u li huwa mmirat sabiex itejjeb it-trattament xieraq ta' l-annimali – din hija inizjattiva li ghadha ma ttieħditx minn pajjiż ieħor jew f'xi ftehim internazzjonali. Fejn jikkonċerna nsib ta' speċi oħra elenkati fl-Istandards, l-awtoritajiet hawn fuq imsemmija rrakkomandaw illi, skond dawn l-Istandards annessi mal-Verbal, l-użu tan-nases konvenzjonali f'forma ta' xedaq u magħmulin mill-azzar, liema nases iwasslu għall-immobbilizzazzjoni sejrin jispiċċaw fi żmien sitt snin mid-dħul fis-seħħ tal-Ftehim dwar l-Istandards għall-metodi ta' nsib bla moħqrija li sejjer isir bejn il-Kanada, il-Komunità Ewropea u l-Federazzjoni Russa. Nawguralek illi d-disposizzjonijiet hawn fuq imsemmija jipprovdu kjarifiki suffiċjenti ghas-sitwazzjoni fl-Istati Uniti. L-awtoritajiet kompetenti fl-Istati Uniti jipprevedu u jilqgħu l-kooperazzjoni kontinwa mal-Komunità Ewropea u partijiet interessati oħra, f'dan il-qasam. Għoddni dejjem tiegħek, +++++ TIFF +++++ Donald B. Kursch Inkarigat mill-affarijiet "ad interim" -------------------------------------------------- Ittra l-Annessa Brussel, 18 ta Diċembru 1997 Għażiż…, Bħal ma taf sew, id-delegazzjonijiet tagħna għadhom kif ifinalizzaw negozjati ta' Verbal dwar l-Istandards għall-metodi ta' nsib bla moħqrija. Qiegħed niktiblek din l-ittra sabiex ninfurmak bil-ftehim milħuq fuq it-tifsira u applikazzjoni tal Verbal u l-Istandards annessi. Il-paragrafu 6 tal-Verbal jgħid illi "l-Istati Uniti ta' l-Amerika u l-Komunità Ewropea jirrikonoxxu illi xejn f'dan il-ftehim mhu sejjer jaffettwa d-drittijiet u l-obbligazzjonijiet li joħorġu mill-Ftehim Marrakesh li jistabbilixxi l-Organizzazzjoni Dinjija tal-Kummerċ." Sabiex nelaboraw dan it-test iddeċidejna illi mhuwiex neċessarju li fl-aħħar ta' dan il-paragrafu inżidu l-frażi "lanqas tikkostitwixxi rinunzja ta' tali drittijiet" u li l-ebda gvern ma għandu jirreferi għal tali ommissjoni f'kwalsiasi argument jew proċedura relatata għal dan il-paragrafu. Jekk inti taqbel ma' dak kollu hawn fuq deskritt, napprezza illi inti tikkonfermali l-qbil tiegħek permezz ta' ittra. Grazzi tal-attenzjoni kontinwa tiegħek fuq il-kwistjoni. Għoddni dejjem tiegħek +++++ TIFF +++++ Donald B. Kursch Inkarigat mill-affarijiet "ad interim" -------------------------------------------------- Ittra l-Annessa Brussel, 18 ta' Diċembru 1997 Għażiż…, Grazzi ta' l-ittra tiegħek dwar il-qbil milħuq fuq it-tifsira u l-applikazzjoni tal-Verbal u l-Istandards annessi. B'risposta għaliha, nixtiequ nikkonfermaw illi sabiex ikun elaborat it-test tal-paragrafu 6 tal-Verbal, iddeċidejna illi ma huwiex neċessarju li tiżdied il-frażi "lanqas tikkostitwixxi rinunzja ta' tali drittijiet" fl-aħħar ta' dan il-paragrafu u li l-ebda gvern ma għandu jirreferi għal tali ommissjoni f'kwalsiasi argument jew proċedura relatata għal dan il-paragrafu. Għoddni dejjem tiegħek +++++ TIFF +++++ Jean-Jacques Kasel Ambaxxatur,Rappreżentant Permanenti fil-LussemburguPresident tal-Kumitat tar-Rappreżentanti Permanenti +++++ TIFF +++++ Johannes Friedrich Beseler Direttur Ġenerali tad-Direttorat Ġenerali għar-Relazzjonijiet Ekonomiċi Esterni tal-Kummissjoni tal-Komunità Ewropea --------------------------------------------------